CELEX: C2007/095/109
Language: hu
Date: 2007-04-28 00:00:00
Title: T-78/07. sz. ügy: 2007. március 8-án benyújtott kereset – IXI Mobile kontra OHIM – Klein (IXI)

28.4.2007   
            
            
               HU
            
            
               Az Európai Unió Hivatalos Lapja
            
            
               C 95/54
            
         2007. március 8-án benyújtott kereset – IXI Mobile kontra OHIM – Klein (IXI)
   (T-78/07. sz. ügy)
   (2007/C 95/109)
   A keresetlevél nyelve: angol
   Felek
   
      Felperes: IXI Mobile, Inc (Redwood City, Amerikai Egyesült Államok) (képviselő: S. Malynicz barrister)
   
      Alperes: Belső Piaci Harmonizációs Hivatal (védjegyek és formatervezési minták) (OHIM)
   
      A másik fél a fellebbezési tanács előtti eljárásban: Jochen und Eckhard Klein GbR (Olching, Németország)
   Kereseti kérelmek
   
               —
            
            
               Az Elsőfokú Bíróság helyezze hatályon kívül a második fellebbezési tanács 2007. január 11-i R 796/2006-2. sz. határozatát;
            
         
               —
            
            
               az Elsőfokú Bíróság az OHIM-ot és a másik felet kötelezze saját és a felperes költségeinek viselésére.
            
         Jogalapok és fontosabb érvek
   
      A közösségi védjegy bejelentője: A felperes.
   
      Az érintett közösségi védjegy: Az „IXI ”szóvédjegy a 9. osztályba tartozó áruk vonatkozásában (lajstromszám: 723 140).
   
      A felszólalási eljárásban hivatkozott védjegy vagy megjelölés jogosultja: Jochen und Eckhard Klein GbR.
   
      A hivatkozott védjegy vagy megjelölés: Az „ixi ”közösségi szóvédjegy a 9. osztályba tartozó áruk vonatkozásában.
   
      A felszólalási osztály határozata: A felszólalásnak helyt adás valamennyi vitatott áru vonatkozásában.
   
      A fellebbezési tanács határozata: A fellebbezés elutasítása.
   
      Jogalapok: A felszólaló nem szolgáltatott bizonyítékot az érintett áruk közötti hasonlóságra vonatkozóan; a fellebbezési tanács indokolatlanul széles értelemben vette figyelembe a korábbi védjegy oltalmát és nem vizsgálta megfelelően az érintett áruk hasonlóságának megítélése tekintetében irányadó, releváns tényezőket. A fellebbezési tanács továbbá – a felperes szerint irreleváns módon – figyelembe vette a felperesnek a védjegye kiválasztásánál szerepet játszó indokait.